46 
25 
10 
15 
20 
25 
BEKKER: 
Saul, ki des Geius fu reis premierement, 
de basse gent fu nez: deu l’eslist ueirement. 
sur les enemis deu cheualcha lungement, 
tant qu’il trespassa le deu comandement, 
e tut pur coueitise: deus em prist uengement. 
Deus relist en sun liu Dauid le fız Jesse, 
un rus uadlet berchier, d’asez basse gent ne. 
le prophete l’enuinst; reis fu tut sun ee, 
mult vassals e senez e de grant poeste; 
humlement amenda quant oi meserre. 
Fols est ki en pechi@ uolt lungement gesir: 
mes ä deu crit merci, ne se lest endormir. 
ben pot l’um par pechie sa uie dauancir; 
e meint est si suppris, ne pot la buche ourir 
n’ä pruueire parler, quant uient al morir. 
Les umles aime deus, les poures ensement: 
car de lur trauail uiuent, tut dis sunt en turment, 
e aiment seint iglise e clers e poure gent, 
e dreites dismes donent, e uiuent nettement. 
itels eshalcera deus parmanablement. 
Pieres e Andreus furent frere frarur. 
A batel e & reiz esteient pescheur, 
quant deus les apela de cel poure labur. 
puis furent mis en croiz e mort pur sue amur. 
apostre sunt el ciel e glorius seignur. 
Pur ceo uus comencai & traiter cest sermon 
del martyr Saint Thomas, cel glorius baron, 
ki tuit li munz requiert ä la seinte maison 
de seinte ternite, ü suffri passion, 
par ceo que il maintint uerit€ e raison. 
Ohi maleur&, pur quei l’auez ocis, 
cel seintisme arceueske? n’i auez rien conquis. 
il n’aueit rien mesfet. trop i auez mespris. 
car uus repentez tost. uolez en estre pris 
amender auez se neuiez tuz dis. 
